Source: http://energiamarkkinavirasto.fi/web/guest/sahkoverkon-haltijat
Timestamp: 2019-01-21 13:38:10+00:00
Document Index: 1822982

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Sähköverkon haltijat - Energiavirasto
Verkkoyhtiöiden raportit
Sähköverkko koostuu valtakunnallisesta 110-400 kilovoltin (kV) kantaverkosta, erillisistä 110 kV:n alueverkoista sekä paikallisten sähköyhtiöiden hallitsemista 0,4-70 kV jakeluverkoista. Verkkopalveluita myyviä sähköyhtiöitä kutsutaan yhtiön hallitseman verkon perusteella myös kanta-, alue- tai jakeluverkonhaltijoiksi. Osalla jakeluverkonhaltijoista on hallinnassaan myös 110 kV:n johtoja.
Sähköverkkotoimintaan vaaditaan Energiaviraston myöntämä verkkolupa. Verkonhaltijoita koskevat verkon ylläpito- ja kehittämisvelvollisuus, sähkönkäyttöpaikkojen ja tuotantolaitosten liittämisvelvollisuus sekä sähkön siirtovelvollisuus. Verkonhaltijat vastaavat sähköverkoston kunnosta ja asiakkaille toimitettavan sähkön laadusta.
Jakeluverkonhaltijan verkkolupaan liittyy maantieteellinen vastuualue, jolla jakeluverkonhaltijalla on yksinoikeus rakentaa jakeluverkkoa. Asiakkaan sijainti jakeluverkonhaltijan vastuualueella ei saa vaikuttaa siirtohintojen suuruuteen. Siirtohintaan ei saa myöskään vaikuttaa, keneltä sähkönmyyjältä asiakas sähkönsä ostaa.
Eri sähköverkonhaltijoiden välillä sähkön siirtopalveluiden hinnat poikkeavat toisistaan, mutta asiakkaat eivät voi kilpailuttaa eri verkonhaltijoita. Siirtomaksun määräytymiseen vaikuttaa muun muassa asiakkaalle toimitetun sähköenergian määrä ja tehontarve sekä jännitetaso, jolla asiakas on liittynyt verkkoon.
SÄHKÖNJAKELUVERKON HALTIJAT
Ekenäs Energi Ab
Kuopion Sähköverkko Oy
Kuoreveden Sähkö Oy
Lankosken Sähkö Oy
Lehtimäen Sähkö Oy
Nurmijärven Sähköverkko Oy
Pori Energia Sähköverkot Oy
Rantakairan Sähkö Oy
Rauman Energia Sähköverkko Oy
Sallila Sähkönsiirto Oy
Seiverkot Oy
Vantaan Energia Sähköverkot Oy
SÄHKÖN SUURJÄNNITTEISEN JAKELUVERKON HALTIJAT
Enso Alueverkko Oy
Kittilän Alueverkko Oy
Mäntän Energia Oy
EPV Tuotantoverkot Oy
UPM Sähkönsiirto Oy
Ääneverkko Oy
SÄHKÖN JÄRJESTELMÄVASTUULLINEN KANTAVERKONHALTIJA
SÄHKÖN SULJETUN JAKELUVERKON HALTIJAT
Karhu Voima Verkko Oy
Liimaniemen Sähköliittymä Oy
Tuike Finland Oy